# হো চি মিন সিটি

| হো চি মিন সিটি Thành phố Hồ Chí Minh প্রাক্তন সায়গন (ভিয়েতনামী ভাষায়: Sài Gòn)  |
| --- |
| পৌরসভা |
|  |
| **উপর থেকে ঘড়ির কাঁটার দিকে**: জেলা ১ স্কাইলাইন, ইন্ডিপেনডেন্স প্যালেস, বেন থান মার্কেট, বাচ ডাং কোয়ে, লে ভান দুয়েতের সমাধি, মিউনিসিপাল থিয়েটার, হো চি মিন সিটি হল ডেম ব্যাসিলিকা |
| ভিয়েতনামে হো চি মিন সিটির অবস্থান |
| Country |  ভিয়েতনাম |
| Founded | 1698 |
| Renamed | 1976 |
| সরকার |
|  • Party Secretary | Lê Thanh Hải |
|  • People's Committee Chairman: | Lê Hoàng Quân |
|  • People's Council Chairwoman: | Phạm Phương Thảo |
| আয়তন |
|  • মোট | ৮০৯.২৩ বর্গমাইল (২,০৯৫ বর্গকিমি) |
| জনসংখ্যা (১ এপ্রিল, ২০০৯-এর আদমশুমারী অনুযায়ী) |
|  • মোট | ৭১,২৩,৩৪০ |
|  • জনঘনত্ব | ৮,৮০৫/বর্গমাইল (৩,৪০১/বর্গকিমি) |
| এলাকা কোড | +84 (8) |
| ওয়েবসাইট |  |

**হো চি মিন সিটি** (ভিয়েতনামী: *Thành phố Hồ Chí Minh*) যা **সায়গন** নামেও পরিচিত, ভিয়েতনামের সববৃহৎ শহর। এর পূর্ব নাম ছিলো **প্রে নোকোর**, এবং এই নাম ১৭ শতকের পূর্ব পর্যন্ত বিদ্যমান ছিলো। সায়গন নামে এটি ফরাসী উপনিবেশ কোচিনচায়না এবং পরবর্তীকালে দক্ষিণ ভিয়েতনাম নামে স্বাধীন প্রদেশ হিসেবে এর অবস্থান ছিলো ১৯৫৪-১৯৭৫ সাল পর্যন্ত। ১৯৭৫ সালে সায়গন পার্শ্ববর্তী প্রদেশ জিয়া দিনের সাথে একত্রিত হয়ে যায় এবং এটির সরকারি নাম হয় হো চি মিন সিটি।

সায়গন নদীর পাশে এই শহরটি অবস্থিত। দক্ষিণ চীন সাগর থেকে ৬০ কিলোমিটার (৩৭ মাইল) দূরে, এবং ভিয়েতনামের রাজধানী হ্যানয় থেকে ১,৭৬০ কিলোমিটার (১,০৯৪ মাইল) দক্ষিণে।

## জনসংখ্যা

২০০৪ সালের ১ অক্টোবর প্রকাশিত আদমশুমারির তথ্য অনুসারে হো চি মিন সিটির জনসংখ্যা ছিল ৬,১১৭,২৫১ জন (যার মধ্যে ১৯ টি অভ্যন্তরীণ জেলাতে ৫,১৪০,৪১২ জন এবং ৫ টি শহরতলি জেলাতে ছিল ৯৭৬,৮৩৯ জন)। ২০০৭ সালের মাঝামাঝি সময়ে, শহরের জনসংখ্যা ছিল ৬,৬৫০,৯৪২ জন - একই ভাবে ১৯ টি অভ্যন্তরীণ জেলাগুলি ৫,৫৬৪,৯৭৫ জন এবং পাঁচটি শহরতলি জেলাতে ১,০৮৫,৯৬৭ জন। ২০০৯ সালের আদমশুমারির ফলাফল দেখায় যে নগরীর জনসংখ্যা ৭,১৬২,৮৬৪ জন ছিল ভিয়েতনামের মোট জনসংখ্যার প্রায় ৮.৩৪%, যা এটিকে দেশের সর্বোচ্চ জনসংখ্যার কেন্দ্রিক শহর হিসাবে গড়ে তুলেছে। ২০১২ সালের শেষদিকে, শহরের মোট জনসংখ্যা ছিল৭,৭৫০,৯০০ জন, যা ২০১১ সালের তুলনায় ৩.১% বৃদ্ধি পেয়েছে। প্রশাসনিক ইউনিট হিসাবে, এর জনসংখ্যাও প্রাদেশিক স্তরে বৃহত্তম।

জনসংখ্যার বেশিরভাগই প্রায় ৯৩.৫২% এ জাতিগত ভিয়েতনামী (কিন)। হো চি মিন সিটির বৃহত্তম সংখ্যালঘু নৃগোষ্ঠী হল চীনা (হোয়া), তারা জনসংখ্যার ৫.৭৮%। চোলন - ৫ নং জেলাএবং ৬, ১০ ও ১১ নং জেলার কয়েকটি অংশে - ভিয়েতনামে চীনা সম্প্রদায়ের বৃহত্তম বাসস্থান। হোয়া (চাইনিজ) বিভিন্ন ধরনের চীনা ভাষায় কথা বলে, যার মধ্যে রয়েছে ক্যান্টনিজ, তেওচে (চাওঝৌ), হক্কিয়ান, হেনানিজ এবং হাক্কা; এছাড়াও কিছু লোক ম্যান্ডারিন চাইনিজ বলতে পারেন। অন্যান্য জাতিগত সংখ্যালঘুদের মধ্যে খেমার ০.০৪% এবং চাম ০.১% রয়েছে।

হো চি মিন সিটিতে সবচেয়ে প্রচলিত তিনটি ধর্ম হল তাওবাদ ও কনফুসিয়ানিজম ( পূর্বপুরুষের উপাসনার মাধ্যমে) মহাযান বৌদ্ধধর্ম, যা প্রায়শই একই মন্দিরে একসাথে উদযাপিত হয়। বেশিরভাগ ভিয়েতনামী এবং হান চাইনিজ প্রচলিত এই ঐতিহ্যবাহী ধর্মীয় রীতি দ্বারা প্রভাবিত হয়। রোমান ক্যাথলিকদের একটি বিশাল সম্প্রদায় রয়েছে, যা শহরের জনসংখ্যার প্রায় ১০% প্রতিনিধিত্ব করে। অন্যান্য সংখ্যালঘু গোষ্ঠীর মধ্যে হিয়া হাও, কও আই, প্রোটেস্ট্যান্টস, মুসলিম, হিন্দু এবং বাহাই ধর্মের সদস্য অন্তর্ভুক্ত রয়েছে।

## পরিবহন

শহরটি যাত্রা পরিচালনার ক্ষেত্রে ভিয়েতনামের বৃহত্তম বিমানবন্দর টন সান নহাত আন্তর্জাতিক বিমানবন্দর। ২০১০ সালে তথ্য অনুসারে বছরে প্রায় ১৫.৫ মিলিয়ন যাত্রীর সংখ্যা এ বিমানবন্দর দিয়ে চলাচল করে, যা ভিয়েতনামের বিমান যাত্রীর অর্ধেকেরও বেশি। ২০২৫ সালের মধ্যে লং থ্যাঁন আন্তর্জাতিক বিমানবন্দরটি যাত্রা শুরু করার কথা রয়েছে। হো চি মিন সিটির প্রায় ৪০ কিলোমিটার (২৫ মাইল) পূর্বে লং থান জেলায় অবস্থিত লং থান বিমানবন্দরটি সর্বোচ্চ ফ্লাইটের সর্বাধিক ট্র্যাফিক ক্ষমতা সহ আন্তর্জাতিক বিমানবন্দর হিসেবে নির্মাণ করা হচ্ছে। এ বিমাবন্দরটি আভ্যন্তরীণ পরিসেবা সহ বছরে ১০০ মিলিয়ন আন্তর্জাতিক যাত্রী পরিসেবা প্রদান করতে সক্ষম হবে।

## তথ্যসূত্র

## বহিঃসংযোগ

* Official website (in Vietnamese and English)
* Ho Chi Minh City Map --> Select "Thành phố Hồ Chí Minh" (in Vietnamese)
* Ho Chi Minh City Map
* Ho Chi Minh City Guide
* Saigon Tourist Map